laion/Wikipedia-Exotic huggingface dataset:
ორტევი

ორტევი — სოფელი საქართველოში, ერედვის მუნიციპალიტეტში. მდებარეობს გუდისის ქედის სამხრეთ კალთაზე, მდინარე ორტევის (პატარა ლიახვის მარჯვენა შენაკადი) ნაპირას. ზღვის დონიდან 1240 მეტრი, ცხინვალიდან 17 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Ортъеу). 1921 წელს ორტევის თემის 16 სოფელი, გარდა ვანათისა მიეკუთვნა სამხრეთ ოსეთის რევკომს. 1922-1990 წლებში შედიოდა ცხინვალის რაიონის ვანათის სასოფლო საბჭოში. ამჟამად ოკუპირებულია რუსეთის მიერ. ქართული საბჭოთა ენციკლოპედია, ტ. 7, თბ., 1984. — გვ. 586. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
პანტნაური

პანტნაური — სოფელი საქართველოში, ერედვის მუნიციპალიტეტში, არცევის თემში. მდებარეობს შიდა ქართლის ჩრდილოეთ მთისწინეთში. ზღვის დონიდან 1050 მეტრი. ცხინვალიდან 18 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Пъантънаур). ქართული საბჭოთა ენციკლოპედია, ტ. 7, თბ., 1984. — გვ. 666. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
პატარა ლიახვი

პატარა ლიახვი — მდინარე საქართველოში, გორისა და ერედვის მუნიციპალიტეტებში; მაღრან-დვალეთის კავკასიონის სამხრეთ კალთასა და შიდა ქართლის ვაკეზე. სიგრძე 65 კილომეტრი, აუზის ფართობი 513 კმ². სათავე აქვს გუდისის ქედის სამხრეთ-აღმოსავლეთ კალთაზე, ზღვის დონიდან 2920 მეტრზე. ერთვის დიდ ლიახვს მარცხნიდან სოფელ შერთულთან. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში, წყალმოვარდნა — ივლისიდან დეკემბრამდე. გაზაფხულზე მოდის წყლის ჩამონადენის 45 %, ზაფხულზე — 33 %, შემოდგომაზე — 12 %, ზამთარზე — 10 %. საშუალი წლიური ხარჯი შესართავთან 12,3 მ³/წმ. ზამთარში დროდადრო ჩნდება ყინულნაპირისი და ძგიფი. იყენებენ სარწყავად. აფხაზავა ი., ქართული საბჭოთა ენციკლოპედია, ტ. 7, თბ., 1984. — გვ. 708.
ნარუტოს სამყარო

ნარუტოს სამყარო — გამოგონილი მსოფლიო მრავალი ქვეყნითა და ადგილით, სადაც ნარუტოს ანიმე და მანგა სერიების მოქმედება სრულდება. გამოგონილია მასასი კისიმოტოს მიერ. ამ სამყაროში მოცემულია ხუთი ძირითადი ქვეყანა, რომლის სახელებიც ემთხვევა ხუთ ძირითად ელემენტს(ცეცხლი, ჰაერი, მიწა, წყალი, ელვა): ცეცხლის ქვეყანა, ჰაერის ქვეყანა, მიწის ქვეყანა, წყლის ქვეყანა, ელვის ქვეყანა. თითოეულ ქვეყანაში არის ერთი ძირითადი სოფელი, სადაც მდებარეობს კაგეს რეზიდენცია. გარდა ამ ხუთი ქვეყნისა არის კიდევ პატარა ქვეყნები, მაგრამ მათ თავში არ დგას კაგე(ტალღების ქვეყანა, ხმის ქვეყანა, წვიმის ქვეყანა, ჩანჩქერის ქვეყანა, ბალახის ქვეყანა). ცეცხლის ქვეყანა არის ქვეყანა, სადაც ხდება სერიალის ძირითადი მოქმედებები. ცეცხლის ქვეყანაში არის ფოთლების სოფელი (კონოხა), სადაც იმყოფება კაგე (ჰოკაგე). აქ კარგად არის განვითარებული ვაჭრობა. ცეცხლის ქვეყანა ძლიერია როგორც სამხედრო ძალებში ისე ეკონომიკურადაც. ითვლებოდა ერთ-ერთ ყველაზე ძლიერ ქვეყნად, მაგრამ დასუსტდა, როცა მას თავს დაესხა ოროჩიმარუ. ფოთლების სოფელი (კონოხა) მდებარეობს ცეცხლის ქვეყანაში, ერთ-ერთი ხუთი ნინძების სოფლიდან. სწორედ ამ სოფლიდანაა სერიალის მთავარი გმირი. აქ იმყოფება ჰოკაგეს რეზიდენცია. მთაზე, რომელიც სოფელს გადმოჰყურებს გამოსახულია ყველა ჰოკაგეს სახეები. ჰაერის ქვეყანა არის ერთ-ერთი ხუთი ძირითადი ქვეყნიდან, გამოირჩევა ცხელი კლიმატით, მისი უმეტესი ნაწილი დაფარულია უდაბნოებით. ითვლება ერთ-ერთ ყველაზე ძლიერ ქვეყანად. აქ მდებარეობს ქვიშის სოფელი. ერთ-ერთი ნინძების სოფლიდან, რომლის თავში დგას კაგე, კაზეკაგე. აკადემია ეს არის ადგილი სადაც იკრიბებიან დამწყები ნინძები და სწავლობენ საბრძოლო ხელოვნებას, ჯუცუს და შინობის წესებს. აკადემიის დამთავრების შემდეგ მოსწავლეები აბარებენ გამოცდებს, კვალიფიცირებული ნინძები იღებენ გენინის წოდებას. გენინი არის ნინძის ყველაზე დაბალი წოდება.გენინებს ყოფენ გუნდებად, თითოეული გუნდი შედგება სამი გენინისაგან, რომელსაც ხელმძღვანელობს ჯონინი. გენინები ჩვეულებრივ ასრულებენ D და C რანგის მისიებს. ჩუნინი — საშუალო ნინძა. მათ მოვალეობაში შედის დამწყებ ნინძებზე მეთვალყურეობა, ზოგიერთი ჩუნინი აკადემიის მასწავლებელიცაა. გენინებმა რომ მიიღონ ჩუნინის წოდება, უნდა ჩააბარონ გამოცდები("ჩუნინების გამოცდები"), რომელიც იმართება წელიწადში ორჯერ. ჩუნინებს ძირითადად გზავნიან B რანგის მისიებზე. ჯონინი — უმაღლესი, მაღალკვალიფიცირებული ნინძა. ასრულებენ ჩვეულებრივ A რანგის მისიებს, ზოგიერთი მათგანი კი S რანგისაც(ურთულესი მისია). ზოგიერთ ჯონინს ანდობაენ სამ გენინს მოსწავლეებად, რომ კარგად განავითარონ ილეთები. სანინი — ასე უწოდა სალამანდრა ჰანზომ წვიმის სოფლიდან ლეგენდარულ სამეულს (ოროჩიმარუ, ჯირაია, ცუნადე), როდესაც ფოთლების სოფელი იპყრობდა წვიმის სოფელს. კაგეს (იაპონ. ჩრდილი) ტიტულის მფლობელი არის ერთ-ერთი ხუთი უძლიერესი ნინძა ნარუტოს სამყაროში, S რანგის ნინძები, ფლობენ ასეულობით ჯუცუს და გამოირჩევიან დიდი ჭკუით. ფაქტობრივად კაგე თავისი ქვეყნის მმართველად ითვლება. სახელი კაგე სხვადასხვა ქვეყანაში სხვადასხვაგვარად იცვლება: ჰოკაგე (იაპონ. ცეცხლის ჩრდილი) — მმართველი ცეცხლის ქვეყანაში კაზეკაგე (იაპონ. ჰაერის ჩრდილი) — მმართველი ჰაერის ქვეყანაში მიზუკაგე (იაპონ. წყლის ჩრდილი) — მმართველი წყლის ქვეყანაში რაიკაგე (იაპონ. ელვის ჩრდილი) — მმართველი ელვის ქვეყანაში ცუჩიკაგე (იაპონ. მიწის ჩრდილი) — მმართველი მიწის ქვეყანაში
თუმანიანი (ქალაქი)

თუმანიანი (სომხ. Թումանյան) — ქალაქი სომხეთში, ლორეს ოლქში. მდებარეობს მდინარე დებედის მარჯვენა ნაპირზე, ერევნიდან 152 კილომეტრში. ქალაქი ცნობილია ძველი ეკლესიებით. სახელი ეწოდა სომეხი მწერლის ჰოვანეს თუმანიანის პატივსაცემად. ქალაქის არაოფიციალური საიტი დაარქივებული 2008-05-06 საიტზე Wayback Machine.
ვაიქი

ვაიქი (სომხ. Վայք) — ქალაქი სომხეთში, ვაიოცძორის პროვინციაში. მდებარეობს ერევნიდან 139 კილომეტრში, ერევანი–სისიანი–გორისის საავტომობილო გზაზე. ჩრდილოეთიდან და სამხრეთიდან ქალაქი მთებითაა შემორტყმული. ვაიქი გადაჭიმულია დაახლოებით 1,5 კილომეტრზე, მდინარე არფის მარჯვენა ნაპირის გასწვრივ. წარსულში ვაიქის ტერიტორიაზე მდებარე დასახლებას ეწოდებოდა სოილანი (სომხ. Սոյլան). 1956 წლის 12 ოქტომბერს აქ შეიქმნა დაბა, რომელსაც სახელი ეწოდა ბაქოს კომისრებიდან ერთ-ერთის, მეშადი აზიზბეკოვის პატივსაცემად. საბჭოთა კავშირის დაშლის შემდეგ დაბამ მიიღო ქალაქის სტატუსი და ახალი სახელწოდება - ვაიქი. ვაიქი დაარქივებული 2014-08-08 საიტზე Wayback Machine.
დავიდ ნალბანდიანი

დავიდ პაბლო ნალბანდიანი (ესპ. David Pablo Nalbandian; დაბ. 1 იანვარი, 1982, უნკილო, არგენტინა) — არგენტინელი ყოფილი პროფესიონალი ჩოგბურთელი, მსოფლიოს ყოფილი მესამე ჩოგანი. ნალბანდიანს ჯამში ATP-ის 11 ტურნირი აქვს ერთეულთა თანრიგში მოგებული, აქედან 1 წლის შემაჯამებელი ტურნირი და 2 მასტერსი. 2002 წელს, ნალბანდიანი კარიერაში ერთადერთხელ გავიდა დიდი სლემის ტურნირის ფინალში – უიმბლდონის ფინალში იგი ავსტრალიელმა ლეიტონ ჰიუიტმა სამ სეტში დაამარცხა. ნალბანდიანი ერთადერთი არგენტინელი მამაკაცი ჩოგბურთელია ისტორიაში, რომელმაც ყველა დიდი სლემის ტურნირის ნახევარფინალამდე მიაღწია და ერთადერთია, ვინც უიმბლდონის ფინალში ითამაშა. ნალბანდიანმა კარიერა 2013 წელს დაასრულა. ნალბანდიანი დაიბადა 1981 წლის 1 იანვარს არგენტინის პატარა ქალაქ უნკილოში, რომელიც ქვეყნის სიდიდით მეორე ქალაქ კორდოვადან 28 კილომეტრში მდებარეობს. დავიდის მშობლები იტალიური წარმომავლობის ალდა და სომხური წარმომავლობის ნორბერტო ნალბანდიანი იყვნენ. ჰყავს ორი ძმა – ხავიერი და დარიო. ნალბანდიანმა ჩოგბურთის თამაში 5 წლის ასაკში დაიწყო, როდესაც მისმა ბაბუამ ეზოში ცემენტის კორტი ააშენა, სადაც დავიდი უფროს ძმებთან თამაშობდა. ნალბანდიანი საფეხბურთო კლუბ „რივერ პლეიტის“ გულშემატკივარია. მთავარი სტატია: დავიდ ნალბანდიანის სტატისტიკა და მიღწევები. (დ) – დახურული კორტი ოფიციალური საიტი (ესპანური) დავიდ ნალბანდიანი Facebook-ზე დავიდ ნალბანდიანი Twitter-ზე ნალბანდიანი ATP-ის ოფიციალურ საიტზე ნალბანდიანი ITF-ის ოფიციალურ საიტზე დაარქივებული 2018-11-29 საიტზე Wayback Machine. ნალბანდიანი დეივისის თასის ოფიციალურ საიტზე ↑ „Awesome Hewitt wins Wimbledon“. bbc.co.uk. ციტირების თარიღი: 11 იანვარი 2018. ↑ „Former Wimbledon finalist David Nalbandian announces retirement“. theguardian.com. ციტირების თარიღი: 11 იანვარი 2018.
ქაჯარანი

ქაჯარანი — ქალაქი სომხეთში სიუნიქის ოლქში. მდებარეობს მდინარე ვოხჩის ზემო დინებაში, ზანგეზურის ქედის აღმოსავლეთ კალთებზე მეგრინის ქედის ჩრდილოეთით. ერევნიდან 356 კილომეტრი, კაპანიდან 25 კილომეტრი. ქაჯარანი არის სამთამადნო მრეწველობისა და ფერადი მეტალურგიის მსხვილი ცენტრი. ქალაქში მდებარეობს ზანგეზურის სპილენძ-მოლიბდენის კომბინატი, სომხეთის სამთო-მეტალურგიის მნიშვნელოვანი საწარმო. კომბინატის მშენებლობა დაიწყო 1940 წელს მაგრამ მეორე მსოფლიო ომის გამო მშენებლობა შეჩერებულ იქნა 1944 წლამდე. 1951-1952 წლებში ქარხანა შევიდა ექსპლუატაციაში. 2002 წელს საწარმომ გამოიმუშავა 8 მლნ. ტონა მადანი. 2004 წელს სომხეთის ხელისუფლებამ მიიღო გადაწყვეტილება მისი პრივატიზაციის შესახებ, რომლის შედეგად უნდა შეიქმნას 3000-4500 სამუშაო ადგილი. გვერდი World Gazetteer-ზე (ინგლისური)
ბიურაკანი

ბიურაკანი (სომხ. Բյուրական) — სოფელი სომხეთში, არაგაწოტნის პროვინციაში. მდებარეობს არაგაწის მთის სამხრეთ-აღმოსავლეთ ფერდობზე. ქალაქში მდებარეობს წმინდა ჰოვანესის ბაზილიკა და ობსერვატორია. ბიურაკანის საგზაო რუკა World Gazeteer: Armenia[მკვდარი ბმული] – World-Gazetteer.com
პიტნარა

პიტნარა — ნასოფლარი აღმოსავლეთ საქართველოში, შიდა ქართლის მხარის გორის მუნიციპალიტეტში (მღებრიანის თემი). მდებარეობს თრიალეთის ქედის ჩრდილოეთ კალთაზე, მდინარე თეძმის მარჯვენა მხარეს. ზღვის დონიდან 1520 მეტრი, გორიდან 49 კილომეტრი. 2014 წლის აღწერის მონაცემებით, სოფელში არავინ ცხოვრობს. ქართული საბჭოთა ენციკლოპედია, ტ. 8, თბ., 1984. — გვ. 89. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სათემო (გორის მუნიციპალიტეტი)

სათემო — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ძევერის თემი). მდებარეობს შიდა ქართლის ვაკეზე. ზღვის დონიდან 725 მეტრი, გორიდან 18 კილომეტრი. 2014 წლის აღწერის მონაცემებით, სოფელში ცხოვრობს 582 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 658. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
საბაწმინდა

საბაწმინდა — სოფელი აღმოსავლეთ საქართველოში, შიდა ქართლის მხარის ქურთის მუნიციპალიტეტში (ქემერტის თემი), 1991 წლამდე შედიოდა ცხინვალის რაიონში. მდებარეობს მდინარე დიდი ლიახვის მარცხენა ნაპირზე. ზღვის დონიდან 1000 მეტრი, ცხინვალიდან 4 კილომეტრი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. საბაწმინდის საყინულე ქართული საბჭოთა ენციკლოპედია, ტ. 8, თბ., 1984. — გვ. 547.
საბოლოკე (მრავალმნიშვნელოვანი)

საკუთარი სახელი საბოლოკე შეიძლება აღნიშნავდეს: საბოლოკე — მთა გუდისის ქედზე საბოლოკე — სოფელი გორის მუნიციპალიტეტში
საბოლოკე

საბოლოკე — სოფელი აღმოსავლეთ საქართველოში, ერედვის მუნიციპალიტეტში, (გერის თემი), 1991 წლამდე შედიოდა ცხინვალის რაიონში. მდებარეობს გუდისის ქედის სამხრეთ კალთაზე. ზღვის დონიდან 1680 მეტრი, ცხინვალიდან 20 კილომეტრი. ქართული საბჭოთა ენციკლოპედია, ტ. 8, თბ., 1984. — გვ. 314.
გამანადგურებელი

გამანადგურებელი — საბრძოლო თვითმფრინავი, რომლის უმთავრეს დანიშნულებას წარმოადგენს მოწინააღმდეგის საფრენი აპარატების ჰაერში განადგურება. იგი აგრეთვე გამოიყენება სახმელეთო მიზნების (ობიექტების) გასანადგურებლად და საჰაერო დაზვერვის საწარმოებლად. გამანადგურებელი წარმოადგენს რეაქტიულ ზებგერით თვითმფრინავს, რომლის გამოყენებაც შესაძლებელია ნებისმიერ ამინდში და აღჭურვილია სარაკეტო, ბომბდამშენი და საარტილერიო შეიარაღებით, რადიოელექტრონული და სხვა კომპლექსით. ეკიპაჟი: ერთი ადამიანი სიჩქარე: დაახლოებით 3000 კმ/სთ პრაქტიკული ჭერი 22 კმ-მდე ფრენის სიშორე 6500 კმ-მდე გამანადგურებლის სპეციალიზებული სახეობებია გამანადგურებელ-ბომბდამშენი და გამანადგურებელ-გადამტაცი. საჰაერო უპირატესობის გამანადგურებელი Coox, Alvin D. Nomonhan: Japan Against Russia, 1939. Two volumes; 1985, Stanford University Press. ISBN 0-8047-1160-7. Eden, Paul (General Editor). The Encyclopedia of Aircraft of WWII. London: Amber Books, Ltd, 2004. ISBN 1-904687-07-5. Ireland, Bernard and Eric Grove. Jane's War at Sea. UK: Harper Collins Publishers, 1997. ISBN 0-00-472065-2. Chart of fighter generations at Airforce Magazine. დაარქივებული 2011-08-10 საიტზე Wayback Machine. USAF posters for five generations of jet fighters. დაარქივებული 2013-04-21 საიტზე Wayback Machine. Fighter-planes.com: Data and images on fighter-planes.com Fighter aircraft Info, Articles & Pictures on fighter-planes.tk დაარქივებული 2016-10-02 საიტზე Wayback Machine. Fighter Aircraft News on defencetalk.com
მიგ-19

მიგ-19 (რუს. Микоян и Гуревич МиГ-19) (ნატოს კლასიფიკაციით Farmer) არის საბჭოთა მეორე თაობის, ერთადგილიანი, რეაქტიული გამანადგურებელი თვითმფრინავი. ის იყო პირველი თვითმფრინავი სსრკ-ში, რომელსაც შეეძლო ზებგერითი სიჩქარის განვითარება ფრენისას.
სათიხარი

სათიხარი — სოფელი საქართველოში, ერედვის მუნიციპალიტეტში. მდებარეობს მდინარე ჭარებულის (აძურის მარჯვენა შენაკადი) მარჯვენა ნაპირზე. ზღვის დონიდან 960 მეტრი, ცხინვალიდან 12 კილომეტრი. სოფელში შემონახულია ქართული ხუროთმოძღვრების 2 ძეგლი - საუკუნის ეკლესია და გვიანდელი შუა საუკუნეების ციხე. 1921 წელს შედიოდა გორის მაზრის ტყვიავის რაიონის მერეთის თემში. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. Сатихъар). ქართული საბჭოთა ენციკლოპედია, ტ. 8, თბ., 1984. — გვ. 659. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
საკვირეთი

საკვირეთი — სოფელი საქართველოში, ერედვის მუნიციპალიტეტში, ღრომის თემში. მდებარეობს მდინარე მეჯუდის მარცხენა მხარეს. ზღვის დონიდან 960 მეტრი, ცხინვალიდან 37 კილომეტრი. 1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (ოს. ...). ქართული საბჭოთა ენციკლოპედია, ტ. 8, თბ., 1984. — გვ. 673. ↑ საქართველოს საკანონმდებლო მაცნე — საქართველოს კანონი ოკუპირებული ტერიტორიების შესახებ
რუსთავი (ქურთის მუნიციპალიტეტი)

რუსთავი — სოფელი საქართველოში, ქურთის მუნიციპალიტეტში (ძარის თემი). მდებარეობს ლიხის ქედის აღმოსავლეთ კალთაზე, მდინარე აღმოსავლეთის ფრონის ზემოთში. ზღვის დონიდან 1750 მეტრი, ცხინვალიდან 17 კილომეტრი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. სოფელი მოხსენიებულია იოანე ბაგრატიონის 1794-99 წლების აღწერაში. 1847 წლის მონაცემებით შედიოდა ყორნისის ხეობის სოფლებში და დასახლებული იყო ეთნიკურად ოსებით. 1991 წლამდე შედიოდა ცხინვალის რაიონში. 2008 წლიდან ოკუპირებულია რუსეთის მიერ და დე-ფაქტოდ აკონტროლებს სამხრეთ ოსეთის რესპუბლიკა. სამხრეთ ოსეთის რესპუბლიკის ადმინისტრაციული დაყოფით შედის ცხინვალის რაიონში. შიდა ქართლის 1955 წლის დაზვერვითმა ექსპედიციამ რუსთავში მიაკვლია გვიანი ბრინჯაოს ხანის სამოსახლო გორას. ↑ ქართული საბჭოთა ენციკლოპედია, ტ. 8, თბ., 1984. — გვ. 510. ↑ იოანე ბაგრატიონი, „ქართლ-კახეთის აღწერა“ გვ. 42 — თბილისი 1986 ↑ ტყავაშვილი მ. „სოფელ ყორნისის ისტორიიდან“ „ახალი და უახლესი ისტორიის საკითხები“ N12 გვ. 41 — თბილისი, „უნივერსალი“, 2014 ISSN 1512-3154 ↑ გვასალია ჯ., ფრონის ხეობათა ისტორიული გეოგრაფიის საკითხები // საქართველოს ისტორიული გეოგრაფიის კრებული, ტ. VII, თბ.: „მეცნიერება“, 1989. — გვ. 8, ISBN 5-520-00154-5. ↑ Итоги всеобщей переписи населения Республики Южная Осетия 2015 года
მიგ-21

მიგ-21 (რუს. Микоян и Гуревич МиГ-21) (ნატოს კლასიფიკაციით Fishbed) არის ზებგერითი რეაქტიული გამანადგურებელი თვითმფრინავი შექმნილი მიქოიანის კონსტრუქტორთა ბიუროს მიერ საბჭოთა კავშირში.
გამანადგურებელ-ბომბდამშენი

გამანადგურებელ-ბომბდამშენი (რუსეთში — ტაქტიკური გამანადგურებელი) — საბრძოლო თვითმფრინავი, რომელიც განკუთვნილია სახმელეთო (საზღვაო), მცირე ზომის მოძრავი მიზნების გასანადგურებლად მოწინააღმდეგის ტაქტიკურ და უახლოეს ოპერატიულ სიღრმეში, აგრეთვე საფრენი აპარატების წინააღმდეგ საბრძოლველად ჰაერში, დაზვერვის საწარმოებლად და ნაღმური ღობურების დასაყენებლად. გამანადგურებელს იგი აღემატება თავის საბრძოლო დატვირთვით. გამანადგურებელ-ბომბდამშენი შეიძლება აღჭურვილი იყოს ბირთვული და ჩვეულებრივი ბომბებით, ამნთები ავზებით, მართვადი და უმართავი რაკეტებით, საარტილერიო შეიარაღებით. მას აგრეთვე გააჩნია მრავალფუნქციური რადიოსალოკაციო დასამიზნებელი სისტემა ავტომატიზებული ბომბდაშენის განსახორციელებლად. სიჩქარე: 2350 კმ/სთ-მდე პრაქტიკული ჭერი 21 კმ-მდე ეკიპაჟი: ერთი ადამიანი მრავალფუნქციური საბრძოლო თვითმფრინავი მოიერიშე ↑ „Fighter-bombers are dual-purpose“. Popular Science. 141. Dec 1942. ISSN 0161-7370. ციტირების თარიღი: 25 March 2011.
ვრანგელის კუნძული

ვრანგელის კუნძული, ეკუთვნის რუსეთის კუნძულებს ჩრდილოეთის ყინულოვან ოკეანეში, ჩუკოტკისა და აღმოსავლეთ ციმბირის ზღვებს შორის. მდებარეობს დასავლეთისა და აღმოსავლეთის ნახევარსფეროს პირაპირ და იყოფა 180º მერიდიანით თითქმის ორ თანაბარ ნაწილად. კონტინენტიდან დოშორებულია (ჩუკოტკის ჩრდილოეთი სანაპირო) ლონგის სრუტით, რომელსაც ყველაზე ვიწრო ნაწილში სიგანე დაახლოებით 140 კმ აქვს. ადმინისტრაციულად ეკუთვნის ჩუკოტკის ავტონომიურ ოკრუგს. იგი თანამოსახელე ნაკრძალის შემადგენლობაშია. 2004 წლიდან გამოცხადდა იუნესკოს მსოფლიო მემკვიდრეობის ობიექტად. სახელი ეწოდა რუსი ზღვაოსნისა და პოლარული მკვლვარის ფერდინანდ ვრანგელის პატივსაცემად. მსოფლიო მემკვიდრეობის ძეგლების სია აზიასა და ოკეანეთში იუნესკოს მსოფლიო მემკვიდრეობის ძეგლები რუსეთში ვრანგელის კუნძულის ნაკრძალის მთავარი გვერდი დაარქივებული 2009-01-31 საიტზე Wayback Machine. ქართული საბჭოთა ენციკლოპედია, ტ. 4, თბ., 1979. — გვ. 460.
გავარი (სომხეთი)

გავარი (სომხ. Գավառ) — ქალაქი სომხეთში, გეღარქუნიქის ოლქის დედაქალაქი. მდებარეობს მდინარე გავარაგეტზე, სევანის ტბასთან მისი შესართავაიდან 8 კმ–ზე, ერევნის ჩრდილო-აღმოსავლეთით 90 კმ-ზე. გავარის ტერიტორიაზე ძველი დროიდან არსებობდა სოფელი კავარი, რომელიც გაანადგურა ნადირ-შაჰმა 1736 წელს. 1828–29 წლების რუსეთ-ოსმალეთის ომის შემდეგ აქ გადმოსახლდნენ სომხები თურქეთის ქალაქ ბაიაზეთიდან. 1850 წელს სოფელ კავარს ქალაქის სტატუსი მიენიჭა და დაერქვა ნოვო–ბაიაზეთი. 1936 წელს ნორ–ბაიაზეთი ეწოდა. 1959 წელს დაერქვა კამო, რევოლუციონერი ს.ა. ტერ–პეტროსიანის (პარტიული ფსევდონიმი კამო) პატივსაცემად. 1996 წელს მიიღო დღევანდელი სახელწოდება – გავარი. ქალაქის პორტალი
დასტაკერტი

დასტაკერტი (სომხ. Դաստակերտ) — ქალაქი სომხეთში, სიუნიქის ოლქში. მდებარეობს ზანგეზურის ქედის აღმოსავლეთ კალთებზე, კაპანიდან 127 კილომეტრი, ერევნიდან 236 კილომეტრი. World Gazeteer: Armenia[მკვდარი ბმული] – World-Gazetteer.com
დილიჯანი

დილიჯანი (სომხ. Դիլիջան) — ქალაქი სომხეთში, ტავუშის ოლქში. დილიჯანი ცნობილი სამთოკლიმატური და ბალნეოლოგიური კურორტია, მდებარეობს მდინარე აღსთაფაზე. ქალაქი გამოირჩევა ტრადიციული სომხური არქიტექტურით. ქალაქს თითქმის მთლიანად გარს აკრავს კავკასიაში ერთ-ერთი ყველაზე მდიდარი დილიჯანის ნაკრძალი. ქალაქი მდებარეობს სომხეთის მთიანეთის ჩრდილო-აღმოსავლეთით, გუგარაქის ქედის აღმოსავლეთით, თავუშიდან შირაკიდან და გეღარქუნიქიდან მომავალი გზების გადაკვეთაზე. დილიჯანში მოქმედებს 1947 წელს დაარსებული მინერალური წყლების ქარხანა, რომელიც აწარმოებს მინერალურ წყალს „დილიჯანი“. რამდენიმე კილომეტრში დილიჯანიდან ჩრდილო-აღმოსავლეთით მდებარეობს სამონასტრო კომპლექსი ჰაღარწინი, იქვე 20 წუთის სავალზე სოფელ გოშში მდებარეობს მეორე ძველი სამონასტრო კომპლექსი გოშავანქი, ხოლო 15 კილომეტრზე ქალაქიდან დილიჯანის ნაკრძალში მდებარეობს თვალწარმტაცი ტბა პარზი. ჰაღარწინის მონასტერი გოშავანქის მონასტერი დილიჯანის ერთ-ერთი უბანი გაზაფხული დილიჯანში ტრადიციული არქიტექტურა დილიჯანი ზემოდან დილიჯანის რუკა http://www.hotels.am/Tavush/tavush_hotels.php დაარქივებული 2011-10-05 საიტზე Wayback Machine. DILI VILLA B&B in Dilijan Armeniapedia article on Dilijan Dilijan guide on Haykland დაარქივებული 2007-03-13 საიტზე Wayback Machine. ↑ Հայաստանի Հանրապետության մշտական բնակչության թվաքանակը 2015 թվականի հուլիսի 1-ի դրությամբ
ღარიბი მილიონერი

ღარიბი მილიონერი (ინგლ. Slumdog Millionaire; ჰინდი: स्लमडॉग मिलियनेयर) — 2008 წლის ბრიტანული კინოფილმი, გადაღებული დენი ბოილის მიერ, საიმონ ბოფოის სცენარით. სცენარი ემყარება ინდოელი მწერალი და დიპლომატი ვიკას სვარუპის რომანს „კითხვები და პასუხები“. ფილმი დადგმულია და გადაღებულია ინდოეთში. ის მოგვითხრობს ისტორიას ახალგაზრდა მამაკაცის შესახებ მუმბაის ღატაკი რაიონიდან, რომელიც სატელევიზიო სათამაშო შოუზე გამოდის და ყველას მოლოდინს გადააჭარბებს, რაც შოუს წამყვანისა და სამართალდამცველების ეჭვს იწვევს. ტელურაიდისა და ტორონტოს კინოფესტავალებზე ჩვენების შემდეგ ფილმი შეზღუდული ტირაჟით გავიდა ჩრდილოეთ ამერიკაში 2008 წლის 12 ნოემბერს და საზოგადოებისა და კრიტიკოსთა ქება დაიმსახურა. „ღარიბი მილიონერი“ იყო ყველაზე წარმატებული ფილმი ოსკარის 81-ე დაჯილდოებაზე, სადაც მან 8 ჯილდო მიიღო. ოქროს გლობუსის დაჯილდოებაზე ფილმმა მიიღო ოთხი ჯილდო, მათ შორის ოქროს გლობუსი საუკეთესო დრამისთვის ოსკარი საუკეთესო ფილმი საუკეთესო რეჟისორი: დენი ბოილი საუკეთესო ადაპტირებული სცენარი: საიმონ ბიფუ საუკეთესო ორიგინალური მუსიკა: ა. რ. რამანი საუკეთესო ორიგინალური სიმღერა: ა არ რაჰმანი, გულზარი საუკეთესო ხმა: რესულ პოკუტი, რიჩარდ პრაიკი, იან ტაპი საუკეთესო მონტაჟი: კრის დიკენსი საუკეთესო ოპერატორი: ენტონი დოდ მენტლი BAFTA საუკეთესო ოპერატორი: ენტონი დოდ მენტლი ოფიციალური საიტი „ღარიბი მილიონერი“ — კინოფილმების ინტერნეტ-მონაცემთა ბაზა (ინგლისური) „ღარიბი მილიონერი“ — Box Office Mojo-ზე „ღარიბი მილიონერი“ — Metacritic-ზე „ღარიბი მილიონერი“ — Rotten Tomatoes
ვედი (ქალაქი)

ვედი — ქალაქი სომხეთში არარატის ოლქში. მდებარეობს მდინარე ვედის მარცხენა ნაპირას. ერევნიდან 35 კილომეტრის დაშორებით. World Gazeteer: Armenia[მკვდარი ბმული] – World-Gazetteer.com
მირზაანი (დედოფლისწყაროს მუნიციპალიტეტი)

მირზაანი — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. მდებარეობს გომბორის ქედის სამხრეთ-აღმოსავლეთ კალთაზე, ზღვის დონიდან 770 მეტრზე. დედოფლისწყაროდან დაშორებულია 22 კილომეტრით. სოფელში დაიბადა გამოჩენილი ქართველი მხატვარი ნიკო ფიროსმანი, აქ მდებარეობს მისი სახლ-მუზეუმი. 2014 წლის აღწერის მონაცემებით სოფელში ცხოვრობს 433 ადამიანი. სოფლის ტერიტორიაზე მდებარეობს არაერთი არქიტექტურული ძეგლი: მირზაანის ალავერდის ეკლესია — არქიტექტურული ძეგლი; მირზაანის ეკლესია — არქიტექტურული ძეგლი; კავთის ეკლესია — არქიტექტურული ძეგლი; მირზაანის კვირაცხოვლის ეკლესია — არქიტექტურული ძეგლი; მირზაანის ნაეკლესიარი — არქიტექტურული ძეგლი; მირზაანის ყველაწმინდის ეკლესია — არქიტექტურული ძეგლი; ნიკო ფიროსმანაშვილის სახლ-მუზეუმი — ისტორიული ძეგლი. ქართული საბჭოთა ენციკლოპედია, ტ. 7, თბ., 1984. — გვ. 10. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ფოსტა — 1805. <a href="https://wikidata.org/wiki/Track:Q12869041"></a> ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 116. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 70. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 294-299.
სიგტუნა

სიგტუნა (შვედ. Sigtuna)— ქალაქი ცენტრალურ შვედეთში, სტოკჰოლმის საქალაქო აგლომერაციაში. განლაგებულია მელარენის ტბის ნაპირზე ბალტიის ზღვაში გასასვლელთან. მოსახლეობა 7204 (2005) ქალაქ სხვადასხვა წყაროებით ერიკ VI ძლევამოსილმა, ან ოლაფ შიოტკუნგმა დააარსა დაახლოებით 1000 წელს. არქეოლოგიური გათხრებით კი დგინდება, რომ ქალაქის მოსახლეობა გაცილებით ადრინდელია. წარსულში შვედეთის ერთ-ერთი მნიშვნელოვანი ქალაქი, ადრეული ქრისტიანიზაციის ეპოქაში პოლიტიკური და რელიგიური ცენტრი, XI-XII საუკუნეების ქვეყნის უმსხვილესი სავაჭრო ადგილი. 990 წელს შვედეთში პირველად აქ გამოიჭედა ვერცხლის მონეტები, რაზეც მეფე ოლაფ შიოტკუნგის გამოსახულება იყო დატანებული. სიგტუნის მუნიციპალიტეტის ოფიციალური საიტი